มีปัญหา​อาการ​ก็​มี​ตู่มสิวขึ้น​เต็ม​หน้า​เลย​ครับ​บียดูก็มีหนองแต่หัวสิวไม่มีรู้​สึก​คันยิ๊ก​เอานิ้ว​จิ้ม​ตรงที่​คันมันก็มีหนองแตกออกมา​เลย​ตอนที่นอนดึก​ๆหน่อย​ตื่นเช้ามาตุ่มสิงชฝขึ้น​เต็ม​หน้า​เลย​ครับ​ผม​ เพื่อน​บอกว่า​มันเป็นสิวฝ้าก ไม่ก็เป็นกากเกลื้อน​ลองเอาขี้ผึ้ง​มาทาลองดู​มัน​จะ​หาย​ไหม ตอนทามันก็คันไปทั้งหน้าทั้งหัวผมค้าบปม มันจะรักษา​อย่าง​ไรบ้างมีวิธีการรักษากี่วิทีค้าบ​ ​หมแค้าบ
สวัสดีค่ะ สิว คือการอักเสบของผิวหนังที่มีการอุดตันของน้ำมันและเซลล์ผิวหนังที่ตายแล้วบริเวณรูขุมขน เกิดเป็นจุดเล็ก ๆ ที่อักเสบ บวมแดง หรือมีหนอง ส่วนมากจะเกิดขึ้นบริเวณใบหน้า ลำคอ หน้าอก ไหล่ หรือหลังสิวเม็ดเล็กๆมักค่อยๆยุบไปได้เอง ยกเว้นในบางกรณีที่เป็นสิวหัวหนองขนาดใหญ่ หรือเป็นสิวในบริเวณกว้างที่อาจต้องใช้ยาฆ่าเชื้อรับประทานหรือยาทาฆ่าเชื้อเฉพาะที่เช่น ยาคลินดามัยซิน (Clindamycin) ร่วมกับเบนโซอิล เพอร์ออกไซด์ และอีริโทรมัยซิน (Erythromycin) ร่วมกับเบนโซอิล เพอร์ออกไซด์ หรือถ้าเป็นกลับมาบ่อยๆอาจจะต้องทายากลุ่มเรตินอยด์ไว้เพื่อป้องกันการเกิดของสิวค่ะ และถ้าเป็นชนิดรุนแรงมากๆ จะมีการกินยากลุ่มเรตินอยด์เพื่อรักษาค่ะจากที่เล่ามา ถ้าเป็นสิวหัวหนองนั้น ไม่ควรเอามือไปจิ้มหรือแกะออกเองเด็ดขาด เพราะจะเพิ่มโอกาสการติดเชื้อแบคทีเรียซ้ำซ้อนและทำให้เกิดรอยแผลเป็นตามมาแนะนำพบแพทย์เพื่อประเมินรอยโรคอีกครั้ง และรับการรักษาที่เหมาะสม ซึ่งน่าจะต้องใช้ยาฆ่าเชื้อดังที่กล่าวไปทาเฉพาะที่ หากเป็นมาก แพทย์อาจพิจารณาจ่ายยาฆ่าเชื้อแบบกินร่วมมาด้วยการดูแลตัวเองเบื้องต้น รักษาความสะอาดบริเวณที่เป็นสิว โดยใช้น้ำเปล่าหรือน้ำสบู่อ่อนๆล้างวันละ 2 ครั้ง ไม่ควรล้างบ่อยเกินวันละ 2 ครั้งเช่นกัน